Scarlxrd
Marius Lucas Antonio Listhrop (talaffuzi: Mario Lukas Antonio Listrop) (1994-yil 19-iyunda tugʻilgan), Scarlxrd (talaffuzi: Skarlord) nomi bilan tanilgan, britaniyalik reper. U trap musiqasi va ogʻir metal elementlarini oʻzida mujassam etgan oʻziga xos musiqiy uslubi bilan tanilgan va trap metal janrining ixtirochisi hisoblanadi. Ilgari Mazzi Maz nomi bilan ham tanilgan YouTube blogeri boʻlgan Scarlxrd oʻzining Scarlxrd taxallusi ostida reper sifatida debyut qilishdan oldin, Myth City nu metal guruhining vokalisti sifatida musiqadagi faoliyatini boshlagan. U oʻzining "Heart Attack" yakkaijro taronasiga ishlangan videoklipidan soʻng mashhurlikka erishadi. U 2022-yilning mart oyi holatiga koʻra YouTubeʼda 95 milliondan ortiq koʻrishga ega boʻlib, katta eʼtibor qozonadi. Oʻshandan beri u boshqa muvaffaqiyatli qoʻshiqlarni, yaʼni "King, Scar", „6 Feet“, „Berzerk“ va „Head Gxne“ treklarini chiqaradi.